**Ansøgning om dispensation til at syne sprøjter på et andet jordareal end det, hvor sprøjten er blevet anvendt til udbringning af pesticid**

Synsvirksomheder skal søge om dispensation, såfremt de ønsker at udføre syn af sprøjter på et jordareal, som synsvirksomheden ejer/lejer/har råderet over og som ikke opfylder kravene til indretning af vaskepladser og som heller ikke er det areal, hvor sprøjten er anvendt til udbringning af pesticider.

**Læs denne vejledning før du udfylder ansøgningsskemaet på s.2:**

I henhold til § 17 pkt. 2 i synsbekendtgørelse[[1]](#footnote-1), er syn af sprøjter omfattet af reglerne i vaskepladsbekendtgørelsen[[2]](#footnote-2).

I henhold til vaskepladsbekendtgørelsens §12 gælder derfor, at de dele af et sprøjtesyn, der omhandler dysetest, lækagetest og andet, der involverer væskeudledning fra sprøjten, skal foretages på enten

1. en vaskeplads (som opfylder kravene i vaskepladsbekendtgørelsens §6)

***eller***

2. et areal, hvor sprøjten er anvendt til behandling med plantebeskyttelsesmiddel. Gælder kun hvis arealet er uden for et boringsnært beskyttelsesområde

Der kan dispenseres til fravigelse af pkt. 2, således at synet af en sprøjte kan finde sted på et andet jordareal (uden for et boringsnært område) end det areal, hvor sprøjten er blevet anvendt til at behandle med plantebeskyttelsesmidler.

Dispensation kan gives for jordarealer med et muldlag, da der dermed vil være biologisk aktivitet, der bidrager til at nedbryde eventuelle små rester af pesticider i væsken fra den ellers i forvejen grundigt rengjorte sprøjte. Arealet må gerne være med vegetation, men det er ikke et krav for dispensation. Synet må dermed ikke finde sted direkte på befæstede arealer, hvor underlaget er f.eks. grus eller sand eller på beton med afløb til kloak.

Arealet skal være beliggende så det overholder afstandskravene i § 9 i vaskepladsbekendtgørelsen, dvs. arealet skal være beliggende

- mindst 50 meter fra en boring, der indvinder grundvand til en almen vandforsyning

- mindst 25 meter fra et indvindingssted til en ikke-almen vandforsyning, eller rense- og

samlebrønde til drænsystemer og

- mindst 50 meter fra overfladevand (vandløb, søer og kystvand) og § 3-områder

Ved udførelse af syn skal synsvirksomheden desuden sikre, at der altid er mindst et års interval imellem udførelse af syn på hvert enkelt delområde af jordarealet. For at opfylde dette, skal der for hvert gennemført syn afsættes følgende delareal til hver sprøjte der synes: fem meter x bommens brede, og der må på hvert enkelt delareal kun synes én sprøjte årligt.

For at ansøge om dispensation skal du udfylde skemaet på næste side og sende det til Miljøstyrelsen. Der skal vedlægges et tydeligt kort over arealet, der ønskes dispensation til, gerne et der viser vegetationen, f.eks. markkort eller et satellitfoto fra google maps.

Der skal indsendes en ansøgning for hver individuelt areal, som ønskes anvendt til at udføre syn på.

*Miljøstyrelsen gør opmærksom på, at vi eventuelt inddrager relevante data fra IT-systemet SYS om synsvirksomheden og udførte syn, i behandlingen af ansøgningen, det kan f.eks. oplysninger om antallet af syn der er udført udendørs.*

**Ansøgning om dispensation fra §17 stk. 2 i synsbekendtgørelsen til at syne sprøjter på et andet**

**jordareal, end det, hvor sprøjten er blevet anvendt til at behandle med plantebeskyttelsesmiddel**

|  |  |  |
| --- | --- | --- |
| 1. **Dato for ansøgning** | Ansøgt den: | |
| 1. **Oplysninger om den ansøgende synsvirksomhed** | Navn og Adresse: | |
| CVR.nr: | P.nr: |
| Kontaktperson: | |
| 1. **Oplysninger om arealet, hvorpå der søges om mulighed for at udføre syn** | Synsarealets adresse (angives så præcist som muligt) | |
| Størrelse (angives i hektar med én decimal): | |
| Ejer/leje/råderet forhold: | |
| Beskriv arealet. Angiv eventuel afgrøde/vegetation, arealets beliggenhed i forhold til synsvirksomheden og evt. andre relevante oplysninger: | |
| 1. **Overholdelse af krav**   *Sæt kryds i feltet til højre, hvis kravet er opfyldt* | a. Jordarealet har et muldlag (se nærmere forklaring i vejledningen på s.1)  **Sæt kryds hvis kravet er opfyldt: \_\_\_\_\_** | |
| b. Hele jordarealet, der indgår i dispensationen til syn af sprøjter opfylder følgende afstandskrav (svarende til afstandskravene i §9 i vaskepladsbekendtgørelsen)  *- mindst 50 meter fra en boring, der indvinder grundvand til en almen vandforsyning*  *- mindst 25 meter fra et indvindingssted til en ikke-almen vandforsyning, eller rense- og samlebrønde til drænsystemer og*  *- mindst 50 meter fra overfladevand (vandløb, søer og kystvand) og § 3-områder*  **Sæt kryds hvis kravet er opfyldt \_\_\_\_\_** | |
| c. Det vil blive sikret, at gennemførelse af syn af sprøjter vil rokere på arealet, så der på hvert enkelt delareal er et tidsinterval på min. 1 år mellem udførelse af syn:  **Sæt kryds hvis kravet er opfyldt \_\_\_\_\_** | |
| 1. **Husk at vedlægge kort over arealet** | *- Ingen udfyldelse-* | |

**Indsendelse af ansøgning**

Skemaet og tilhørende kort indsendes til Miljøstyrelsen pr. e-mail til: **pesticider@mst.dk**

Anfør venligst teksten 'Syn af sprøjter' i emnefeltet.

1. Bekendtgørelse nr. 789 af 1.6.2022 om syn af sprøjteudstyr [↑](#footnote-ref-1)
2. Bekendtgørelse nr. 1401 af 26. nov. 2018 om påfyldning og vask m.v. af sprøjter til udbringning af plantebeskyttelsesmidler [↑](#footnote-ref-2)